URB **URBÁRSKE POZEMKOVÉ SPOLOČENSTVO KYSUCKÝ LIESKOVEC**

 IČO: 42220866, DIČ: 2023505528, **🕿: 0904891773**  mailto:ups@urbarkysuckylieskovec.sk www.urbarkysuckylieskovec.sk

Zápisnica z Valného zhromaždenia Urbárskeho pozemkového spoločenstva v Kysuckom Lieskovci

konaného dňa 17. 03. 2019 v KD Kysucký Lieskovec

Program:

1. **Prezentácia podielnikov od 13,00 do 14,00 hod.**
2. **Privítanie a úvod**
3. **Voľba návrhovej a mandátovej komisie, zapisovateľa a overovateľov zápisnice**
4. **Správa mandátovej komisie**
5. **Kontrola uznesenia z VZ zo dňa 25. februára 2018**
6. **Správa o hospodárení, správa OLH, správa revíznej komisie**
7. **Ročná účtovná závierka za rok 2018, schválenie a návrh na rozdelenie zisku**
8. **Požiadavka z Promainvest s.r.o. Žilina na odčlenenie novovytvorených parciel KNC na**

**LV 2098, LV 2444, LV 2445, LV 3132 z dôvodu majetko právneho usporiadania nehnuteľností na stavbu diaľnice D3 Kys. N. Mesto - Oščadnica**

1. **Dodatok č. 4 k Zmluve o založení UPS - úprava na základe zákona 110/2018 Z.z. platná**

**od 1.7.2018**

1. **Rôzne- diskusia**
2. **Návrh na uznesenie**
3. **Záver**
4. Prezentácia podielnikov prebiehala od 13. 00 hod do 14,00 hod.
5. Predsedkyňa UPS Mgr. Ľudmila Pijaková privítala všetkých zúčastnených a poďakovala za ich účasť a vyjadrila vďaku za splnomocnenia, ktoré dali členovia členom výboru, aby sme mohli hlasovať a odsúhlasiť všetko čo je v programe a predniesla program schôdze a  vyzvala

 zúčastnených aby predniesli pripomienky k programu , pripomienky neboli žiadne a tak  dala

 hlasovať za program valného zhromaždenia

 Hlasovanie za program: ZA: všetci

Proti:

Zdržal sa hlasovania:

Program rokovania schválený

3. Voľba mandátovej komisie: predseda: Ján Sidor

 Členovia: Jozef Hmíra, Ján Chupáč, Pius Paršo, Stanislav Jančiga, Skokan Jozef, Lýdia Šusteková

 hlasovanie: ZA: všetci

 proti: 0

 zdržal sa hlasovania: 0

 mandátová komisia schválená

 Voľba návrhovej komisie - Návrh na zloženie j komisie: Predseda: Mgr. Štefánia Hmírová

 Členovia: Ing. Pavol Šutý, Ing. Ján Konušík

 hlasovanie: ZA:99,20%

 Proti: 0

 Zdržal: p. Králik – 0,80 %

 Návrhová komisia schválená

 Návrh na zapisovateľa: navrhuje sa : Katarína Srnková

 hlasovanie: ZA: všetci

 Proti: 0

 Zdržal: 0

 Zapisovateľka schválená

 Overovatelia zápisnice: návrh: p. Anna Franeková, p. Ing. Oldřich Dulík

 Hlasovanie: ZA: všetci

 Proti: 0

 Zdržal: 0
 Overovatelia zápisnice schválení

1. Správu mandátovej komisie predniesol predseda komisie p. Sidor Ján a oboznámil účasť na valnom

 zhromaždení. Valné zhromaždenie je uznášania schopné a účasť je 55, 57% z čo je 1502, 3 podielov

 z celkového počtu 2702,9 podielov platných ku dňu zhromaždenia.

1. Predseda UPS p. Pijaková - vykonala kontrolu uznesenia z valného zhromaždenia zo dňa 25. 02. 2018, kde pod bodom C 1 – úloha výboru :zistiť či je výhodné alebo sa dá vytvárať finančná rezerva na práce v lese, keď nebude príjem z predaja dreva. Výbor na svojom zasadnutí neschváli tvorbu

 rezervy a to z týchto dôvodov :

1. Predpokladané náklady na pestovateľskú činnosť na najbližších minimálne 3 rokov budú kryté z hospodárskeho výsledku UPS. To znamená, že ťažba a predaj drevnej hmoty na základe stavu zásob je dostatočná na uvedené krytie.
2. V prípade zastavenia ťažby z akýchkoľvek dôvodov, bude pestovateľská činnosť v podobe vyžínania, ochrany pred ohryzom zverou a schôdzková činnosť krytá z nájmu pozemkov (samozrejme nebudú potrebné sadenice, výsadba sadeníc, pálenie a uhadzovanie...).
3. Už teraz je príjem z nájmu pozemkov 13000 € a bude ďalej rásť.
4. Je zbytočné vytvárať jeden, dva max tri roky rezervu a nasledujúci rok ju preinvestovať za dodržania všetkých účtovníckych pravidiel (odvody...).
5. Nevytvárať neprehľadné účtovníctvo a viesť viaceré účty v peňažnom ústave.

 p. Ondreáš Stanislav pripomienkoval tento bod – ide mu hlavne o to, že aby sa neskôr nemuseli

 skladať na ochranu lesa, preto chce vytvoriť rezervu. p. Dulík sa priklonil na stranu p. Pijákovej –

 rezervný fond sa vytvárať nebude.

6. Správu o hospodárení UPS za rok 2018 prečítala pokladníčkaIng. MáriaJanišová. príloha č.1

 Správu revíznej komisie prednieslapredsedkyňa Mgr. Dáša Hunčíková. príloha č.2

 Správu OLH predniesol p. Miroslav Belica - odborný lesný hospodár. príloha č.3

1. Ročná účtovná závierka za rok 2018 – stručný výklad RUZ predniesla predsedkyňa UPS

RUZ za rok 2018 a rozdelenie zisku za rok 2017 a 2018– rozdelenie zisku za rok 2017 vo výške 4793,08 € na poskytne na pokrytie straty, ktorá vznikla za rok 2016 vo výške 5965,05 € a

  rozdelenie čistého zisku za rok 2018 vo výške 11 017 €, kde 1171,97 € za použije na vykrytie

 straty z roku 2016 a ostatok vo výške 9845,05 € sa rozdelí podľa zoznamu platnému ku dňu

konania valného zhromaždenia a vyplatí sa v decembri tohto roku

 Za hlasovalo: 98,66 % prítomných dielov

 Proti hlasovalo: 0,00 % prítomných dielov

 Zdržalo sa: 1,34 % prítomných dielov / p. Králik B, Ondreáš S, Fujak P/

8. Požiadavku firmy Promainvest sro Žilina na odčlenenie nasledovných parciel z LV 2098, 2444, 2445 a 3132 zo spoločnej nehnuteľnosti a stala sa oddelenou nehnuteľnosťou je potrebný súhlas valného zhromaždenia, aby sa novovytvorené parcely registra C dostali na nové LV a mohli sa vykúpiť pod dialnicu D3 Kys. Nové Mesto – Oščadnica.

 p. Dulík – či to nemôžeme my ako celok predať? – odpoveď, že nie lebo to patrí podielnikom.

 p. Šurina – za akú cenu sa to bude vykupovať? Aké sú ceny za tie pozemky teraz? - odpoveď, že

 oni uzatvorené zmluvy o budúcej kúpnej zmluve, alebo zmluvu o budúcej nájomnej zmluve a tam

 majú aj uvedenú sumu za akú sa to bude vykupovať. P. Šurina nepochopil, že prečo potom chcú

 od valného zhromaždenia súhlas na odčlenenie. – odpoveď, lebo je to spoločná nehnuteľnosť

 podľa z. 97/2013 a  odčleniť časť spoločnej nehnuteľností musí rozhodnúť len valné zhromaždenie.

 p. Ing. Pavol Šutý – vysvetlil odčlenenie , že na nových LV budú stáť všetci podielnici, tak ako na

 pôvodných LV, z ktorých sa má vytvoriť odčlenená nehnuteľnosť.

**Oddelenie od spoločnej nehnuteľnosti novo vzniknuté parcely KN C zapísané na LV 2098, 2444, 2445, 3132, ktoré vznikli odčlenením od pôvodných parciel :**

 **LV 2098 z parcely KN E 1697 vznikli nové KN C :**

 2636/2 lesné pozemky 16 m2

 3165/5 vodné plochy 967 m2

 2636/4 lesné pozemky 15354 m2

 2636/8 lesné pozemky 4677 m2

 2637/2 lesné pozemky 16 m2

 2637/3 lesné pozemky 4 m2

 2637/4 lesné pozemky 4 m2

 2637/5 lesné pozemky 16 m2

 **LV 2444 z parcelyKN E 1600 vznikli nové parcely KN C**:

 1376/10 vodné plochy 7 m2

 1376/13 vodné plochy 39 m2

 1376/15 vodné plochy 3 m2

 1376/14 vodné plochy 3 m2

 **LV 2445 z parcelyKN E 605/1 vznikli nové parcely KN C**:

 2616/13 ostatné plochy 210 m2

 2616/17 vodné plochy 2 m2

 2621/93 orná pôda 44 m2

 2616/21 vodné plochy 53 m2

 2616/19 vodné plochy 130 m2

 2621/4 orná pôda 1705 m2

 2617/4 ostatné plochy 23 m2

 2621/95 orná pôda 27 m2

**LV 3132 z parcely KN E 604/1 vznikli nové parcely KN C**:

 2603/3 ostatné plochy 5 m2

 2603/4 ostatné plochy 10 m2

 2615/6 ostatné plochy 7 m2

 2616/27 vodné plochy 3 m2

 Za hlasovalo: 99,84 % prítomných dielov Proti hlasovalo: 0,00 % prítomných dielov Zdržalo sa: 0,16 % prítomných dielov

 **9.**Dodatok č. 4 k Zmluve o založení Urbárskeho pozemkového spoločenstva Kysucký Lieskovec.

K vytvoreniu dodatku č. 4 mám uložila povinnosť novela zákona č. 110/2018 Z.z. a pozemkových

spoločenstvách, kde v jednotlivých paragrafových ustanoveniach došlo k zmene a na základe tejto

 skutočnosti sme museli upraviť zmluvu novým dodatkom č. 4 v nasledovných článkoch a bodoch podľa

 § 32a odst.**2**

**Čl. I**.

Bod 1/. vkladá sa za druhú vetu veta: Prispôsobilo právne pomery k zákonu č. 97/2013 Z.z. o pozemkových spoločenstvách, v znení neskorších predpisov z. 110/2018

Bod 3/. Sídlo spoločenstva: za obec 02334 Kysucký Lieskovec sa vkladá s. č. 29

**Čl. III.**

Bod 11/ „ Základný majetok spoločenstva „ sa vypúšťa a tvorí prílohu č. 1 zmluvy o založení spoločenstva. /§18 odst. 2/.

**Čl. IV**.

Bod 9./ vkladá sa na konci prvej vety dodatok: Zoznam členov spoločenstva tvorí prílohu č. 2 Zmluvy

 o založení spoločenstva. /§ 18 odst. 1/. Vkladá sa veta: Zoznam členov spoločenstva vedie výbor spoločenstva.

**Čl. V.**

Bod 7/. Mení sa prvá veta takto: „ Predseda je osoba konajúca za spoločenstvo navonok, štatutárnym

 orgánom spoločenstva podľa zákona je výbor. / § 16, odst. 1/

Bod 8/. Mení sa prvá veta takto: „Hospodár – podpredseda nie je štatutárnym orgánom, je mu udelený

 rozsah oprávnenia na konanie za spoločenstvo. / § 16, odst. 1/

Bod 9/. Mení sa prvá veta takto: „Pokladník – nie je štatutárnym orgánom, je mu udelený rozsah

 oprávnenia na konanie za spoločenstvo./ § 16, odst. 1/

**Čl V.**

Bod 6, časť 1.2 Výbor je sedemčlenný“ sa mení na „ Výbor je päťčlenný“. /§16 ods. 3/

 Vkladá sa nová časť čl. V, bod 6, časť 1.3 a tá znie :

 Vzdanie sa členstva vo výbore spoločenstva nastáva dňom doručenia písomného oznámenia

 o vzdaní sa členstva vo výbore spoločenstva, výboru spoločenstva podľa par 13, bod 2.

 Za hlasovalo: 100 % prítomných dielov Proti hlasovalo: 0 % prítomných dielov žalo sa : 0 % prítomných dielov

10. Rôzne a diskusia

 Ako prvý sa do diskusie prihlásil OLH p. Miroslav Belica, ktorý je za vytváranie rezervy na lesné

 práce do budúcna, ale ak má spoločenstvo iný názor ja ho rešpektujem. Je zlé, keď človek vidí, ako les horí a ľudia oň prichádzajú. Snažím sa každý rok informovať o situácii v lese, je to v dnešnej dobe hrozné. Ja chcem povedať, že ja vždy upozorňujem, keď sa rezerva míňa, treba na to myslieť, treba zalesňovať, natierať, starať sa o les. Je to dôležité, aby sme plnili ekologické funkcie lesa. Som z toho smutný, aká je situácia teraz. Problém je v tom, ako lykožrút sa rozmnožuje, je to smutné, ako zabíja stromy. Lykožrút sa dostáva do prevahy. Budeme musieť vyrezať stromy, preto treba všetky sily venovať do obnovy lesa. Lapače majú veľký význam, jedná sa o to, aby ten hmyz nenalietaval do žrďoviny, tam musíme tieto lapače dávať, aby mal hmyz do čoho nalietať. Výsledky sú zlé.

p. Šurina – prečo sa toto nerieši postrekmi.

p. Belica – hmyz sa musí zabíjať zo základne, postreky nikto nechce robiť, je dosť problematické to kapacitne zvládnuť, je to chémia, čoho sa dotkne, zabije všetko, aj užitočný hmyz. Ak chcete strom ošetriť, musíte ho najskôr zrezať.

p. Šurina- len potom z iných lesov prelieta ten hmyz.

p. Belica – je to pravda, je to taký začarovaný kruh.

p. Šutý Pavol – chcem povedať, že lykožrút to nie je sranda, do lapačov sa chytá málo hmyzu . Lykožrút sa vyhubí tak, že napadnuté drevo sa odnesie z lesa preč. Stihnúť rúbať napadnuté stromy a rýchlo drevo predať za čo najlepšiu cenu. Nie je to len u nás, ale nie je to na celom území Slovenska. V mladinách máme ešte väčšie nebezpečenstvo, ale tam sa dá už bojovať chemickým postrekom haluzoviny, kde sa lykožrút hlavne množí.

Slovo si zobrala predsedkyňa, ktorá informovala o zmenách vo výbore, kde z postu hospodára odstúpil p. Jančiga Stanislav a výbor zvolil p. Jozefa Skokana. Ďalej informovala o sídlo spoločenstva na adrese Kysucký Lieskovec č. 29 a umiestnení poštovej schránky vo vestibulu obecného úradu.

V zmluve o založení je bod, ktorý hovorí, že výbor bude sa snažiť dať do poriadku, teda vysporiadať, pasienkový urbár. Je to s ním zle, lebo je tam o dosť podielníkov viac, ktorý vlastnia len pasienkový urbár. Chyba sa stala niekedy v minulosti, kde notári delili urbársky majetok nie podľa zákona, ale hoci ako.

Bude potrebné urobiť niektoré kroky, ktoré by viedli k z jednocovaniu majetku, máme urobený zoznam podielníkov len pasienkového urbáru a najmenšia výmera člena je 0,64 m2, alebo niektorý súrodenci vlastnia len lesný urbár a iný zas len pasienkový urbár. Zvoláme stretnutie, kde budeme chcieť odkúpiť za stanovenú cenu jednotlivé malé výmery , potom navrhnúť darovať si, alebo zameniť medzi súrodencami, alebo príbuznými časti pasienkového urbáru. Ďalej nám robí pri prevode a prechode práv parcela v KU obce Ochodnica, zapísaná na LV 7687 - KN E 4936. Je to pozemok, na ktorom stojí časť Ochodnického ihriska, ide potok Ochodničanka, je tam poľná cesta a nemá žiadne využitie. Najlepšie by bolo tento pozemok odpredať obci Ochodnica. Zvolá stretnutie so starostom obce.

p. Pavlu s tejto téme povedal, že to bude problém, lebo časť pozemku má aj Dunajov.

p.Dulík sa pýtal, či členovia majú LV a stav KN C a či je menný zoznam. Odpoveď predsedkyňa, že skoro všetky parcely sú stavu E a iba tie ktoré sú zastavené ako napr. AGO.

Ďalej pokračovala predsedkyňa a oznámila, že sme obdržali list od SPZ RO Žilina, kde žiadanú menný zoznam nezistených členov, výšku zisku na diel, alebo výmeru. Mailom sme ich žiadali o vysvetlenie, kto je nezistený vlastník, tak ani sa neozvali, a ani sa neospravedlnili, že neprídu na valné zhromaždenie. Len pýtajú peniaze.

Keď už prebiehala diskusia a nikto sa do ďalšej neprihlásil, tak predsedkyňa ukončila diskusiu a vyzvala návrhovú komisiu na prečítanie návrhu na uznesenie

11. Návrh na uznesenie predniesol predseda návrhovej komisie Mgr. Štefánia Hmírová:

 uznesenie bolo jednohlasné prijaté.

12. Na záver predsedníčka UPS v mene svojom, ale aj v mene celého výboru, poďakovala zúčastneným za účasť na valnom zhromaždení a zaželala príjemný zvyšok nedele.

V  Kysuckom Lieskovci 17.03.2019

 Zapísala :Katarína Srnková ................................

 Overovatelia zápisnice: Anna Franková ..................................

 Ing. Oldřich Dulík ..................................

 Predseda UPS : Mgr. Ľudmila Pijaková ...................................